3) Instituudi loomise ja tegevuse oluliseks märksõnaks on rahvusvahelistumine. Ka siin on riigi- ja rahvusvahelise õiguse uurimisvaldkondade ühendamine märgilise tähtsusega. Mis puudutab rahvusvahelist õigust, siis see  teadusharu on juba oma iseloomult rahvusvaheline. Üksnes lokaalset rahvusvahelise õiguse teadust ei saa kõrgetasemeliselt olemas olla. Kuid ka Eesti riigiõigust ei saa Euroopas enam vaadelda lahus rahvusvahelistest ja Euroopa õiguslikest arengutest. Selles mõttes erineb 21. sajandi alguse riigiõigusteadus näiteks 1920.-1930. aastate riigiõigusest.